wickkiey/tamil-wikipedia-chunked huggingface dataset:
# திலகம் (1960 திரைப்படம்)

## திரைக்கதை

சரஸ்வதி கணவனிடமிருந்து பிரிந்து வாழ்கிறாள். அவளும் அவளது மகள் திலகமும் திருச்சியில் வாழும் சரஸ்வதியின் சகோதரி வீட்டிற்கு வந்து தங்குகின்றனர். திலகத்தைத் தன் தம்பி சேகருக்கு மணமுடிக்க சரஸ்வதி விரும்புகிறாள். ஆனால் அவளது சித்தப்பா சாம்பசிவம் திலகத்தை பம்பாயிலுள்ள ஒரு பணக்கார கிழவருக்கு கல்யாணம் செய்து வைக்க முயற்சி செய்கிறார். சாம்பசிவத்தின் மகன் குணசேகரன் தந்தையின் திட்டத்தை எதிர்ப்பதுடன் திலகத்தை சேகருக்கு திருமணம் செய்து வைக்க நடவடிக்கை எடுக்கிறான். அவனது நடவடிக்கைகளை விளக்குவதே மீதிக் கதையாகும்.
# திலகம் (1960 திரைப்படம்)

## நடிகர்கள்

பிரேம் நசீர்  
எம். என். ராஜம்  
ஸ்ரீரஞ்சனி  
ஆர். இராஜகுமாரி  
டி. பாலசுப்பிரமணியம்  
தாம்பரம் லலிதா  
குலதெய்வம் ராஜகோபால்  
எஸ். இராமராவ்  
சி. எஸ். பாண்டியன்  
எஸ். எல். நாராயணன்  
மனோரமா  
*அப்பா* கே. துரைசுவாமி  
*திலகம்* கே. எம். நாராயணசுவாமி  
சீதாலட்சுமி  
ரமாமணி பாய்  
பக்கிரிசாமி
# திலகம் (1960 திரைப்படம்)

## தயாரிப்பு விபரம்

ஏவிஎம் அதிபர் அவிச்சி மெய்யப்பச் செட்டியாரின் மகன் எம். சரவணன் இந்தப் படத்தில் தான் தயாரிப்பாளராக உருவானார்.
# திலகம் (1960 திரைப்படம்)

## பாடல்கள்

திலகம் படத்துக்கு இசையமைத்தவர் ஆர். சுதர்சனம். பாடல்களை யாத்தவர்கள்: கொத்தமங்கலம் சுப்பு, எம். கே. ஆத்மநாதன், *கவி* எஸ். ராஜகோபால், வி. சீதாராமன் ஆகியோர். பின்னணி பாடியவர்கள்: டி. எம். சௌந்தரராஜன், சீர்காழி கோவிந்தராஜன், எஸ். சி. கிருஷ்ணன், எம். எல். வசந்தகுமாரி, பி. சுசீலா, சூலமங்கலம் ராஜலட்சுமி, டி. எஸ். பகவதி, எல். ஆர். ஈஸ்வரி ஆகியோர்.  
| எண் | பாடல் | பாடகர்/கள் | பாடலாசிரியர் | கால அளவு |
| --- | --- | --- | --- | --- |
| 1 | *பி ஓ வை போய்* | எஸ். சி. கிருஷ்ணன் & சூலமங்கலம் ராஜலட்சுமி | 03:52 |  |
| 2 | *மனசுக்குள்ளே மறைச்சுவைக்க முடியலே* | சீர்காழி கோவிந்தராஜன் & எம். எல். வசந்தகுமாரி | எம். கே. ஆத்மநாதன் | 03:43 |
| 3 | *ஆடிவரும் பூங்கொடி* | பி. சுசீலா | ஏ. மருதகாசி | 03:47 |
| 4 | *ஏழைக்கும் வாழ்வுக்கும் வெகுதூரமா* | சீர்காழி கோவிந்தராஜன், எம். எல். வசந்தகுமாரி
டி. எஸ். பகவதி | கவி ராஜகோபால் | 04:38 |
| 5 | *காவேரி கரைதனிலே காவல் இருப்பவளே* | டி. எம். சௌந்தரராஜன் | 01:25 |  |
| 6 | *ஆயி மகமாயி பேரைச் சொல்லி* | எஸ். சி. கிருஷ்ணன், எல். ஆர். ஈஸ்வரி & சூலமங்கலம் ராஜலட்சுமி | 01:02 |  |
| 7 | *கரகம் கரகம் கரகம்* | எஸ். சி. கிருஷ்ணன் & சூலமங்கலம் ராஜலட்சுமி | 01:34 |  |
| 8 | *மாரி முத்துமாரி* | டி. எம். சௌந்தரராஜன் & சூலமங்கலம் ராஜலட்சுமி | கொத்தமங்கலம் சுப்பு | 01:17 |
| 9 | *இந்நேரம் என்ன செய்தே* | எஸ். சி. கிருஷ்ணன் & எல். ஆர். ஈஸ்வரி | 01:38 |  |
| 10 | *பயாஸ்கோப்பு பாத்தியா* | டி. எம். சௌந்தரராஜன் & சூலமங்கலம் ராஜலட்சுமி | கொத்தமங்கலம் சுப்பு | 01:46 |
| 11 | *தஞ்சாவூர் கரகமடி ஓ மாரியம்மா* | எஸ். சி. கிருஷ்ணன், சூலமங்கலம் ராஜலட்சுமி,
எல். ஆர். ஈஸ்வரி & டி. எம். சௌந்தரராஜன் | கொத்தமங்கலம் சுப்பு | 01:22 |
| 12 | *காத்திருந்த கண்ணுக்கு ஒளி வந்தது* | எம். எல். வசந்தகுமாரி | கவி ராஜகோபால் | 04:22 |
| 13 | *சந்தேகம் என்னும் ஒரு சரக்கு* | எஸ். சி. கிருஷ்ணன் & சூலமங்கலம் ராஜலட்சுமி | 03:26 | } |
# பஞ்ச கிருத்தியத் தாண்டவம்

**பஞ்ச கிருத்தியத் தாண்டவம்** என்பது சைவசமயக் கடவுளான சிவபெருமான் ஆடிய தாண்டவங்களில் தொழிலினை அடைப்படையாகக் கொண்டு தொகுக்கப்படும் பிரிவாகும். இதனைப் பற்றி பரத சூடாமணியில் கூறப்பட்டுள்ளது. இந்தத் தாண்டவங்கள் பயன்கள் மற்றும் சுவையைப் பற்றி விளைந்தன என்று கூறப்படுகிறது.  
1. அகோர தாண்டவம்
1. ஊர்த்தவ தாண்டவம்
1. ஆச்சர்ய தாண்டவம்
1. ஆனந்தத் தாண்டவம்
1. செந்தர்ய தாண்டவம்
# ஆக்சாலில் குளோரைடு

## வினைகள்

ஆக்சாலில் குளோரைடு தண்ணீருடன் வினைபுரிந்து ஐதரசன் குளோரைடு (HCl), கார்பனீராக்சைடு (CO2) மற்றும் கார்பனோராக்சைடு (CO) போன்ற வாயு விளைபொருட்களை மட்டும் தருகிறது.  
(COCl)<sub>2</sub> + H<sub>2</sub>O → 2 HCl + CO<sub>2</sub> + CO  
இப்பண்பினால் இச்சேர்மம் பிற அசைல்குளோரைடுகளில் இருந்து மாறுபடுகிறது, பிற அசைல் குளோரைடுகள் ஐதரசன்குளோரைடாகவும் அதனுடன் தொடர்புடைய அசல் கார்பாக்சிலிக் அமிலமாகவும் நீராற்பகுப்பு அடைகின்றன.
# ஆக்சாலில் குளோரைடு

## கரிம வேதியியல் பயன்கள்

### ஆல்ககால்களின் ஆக்சிசனேற்றம்

டைமெத்தில்சல்பாக்சைடும் ஆக்சாலில் குளோரைடும் சேர்ந்த கரைசலை டிரையெத்திலமீன் சேர்த்து வெப்பந்தணித்தால் ஆல்ககால்கள் அவற்றுடன் தொடர்புடைய ஆல்டிகைடுகளாகவும் கீட்டோன்களாகவும் மாற்றப்படுகின்றன. இவ்வினை சுவெர்ன் ஆக்சிசனேற்ற வினை என்ற பெயரால் அழைக்கப்படுகிறது.
# ஆக்சாலில் குளோரைடு

## கரிம வேதியியல் பயன்கள்

### அசைல் குளொரைடுகள் தொகுத்தல்

தொடர்புடைய கார்பாக்சிலிக் அமிலங்களிலிருந்து அசைல் குளோரைடுகளைத் தயாரிக்கும் கரிமத் தொகுப்பு வினைகளில் ஆக்சாலில் குளோரைடு பிரதானமாகப் பயன்படுத்தப்படுகிறது. இவ்வினையில் என்,என்-டைமெத்தில்பார்மமைடுடன் சேர்ந்து ஆக்சாலில் குளோரைடு ஒரு வினையூக்கியாகச் செயல்படுகிறது. தயோனைல் குளோரைடைப் போல, இவ்வினையூக்கி வினையில் தோன்றுகின்ற ஆவியாகின்ற பக்க விளைபொருட்களை சிதைக்கிறது. இப்பக்கவிளை பொருட்களில் ஆற்றல்மிக்க புற்றுநோய் காரணியும் தோன்றுகிறது என்பது குறிப்பிடத்தக்கது ஆகும். தயோனைல் குளோரைடுடன் ஒப்பிடுகையில் ஆக்சாலில் குளோரைடு மிதமானது என்பதால் அதிகமான தெரிவுநிலை வினையூக்கியாகக் கருதப்படுகிறது. ஆனால் விலையுடன் ஒப்பிடுகையில் இது தயோனைல் குளோரைடை விட விலை உயர்வானது என்ற காரணத்தினால் குறைந்த அளவுகளில் பயன்படுத்தப்படுகிறது.
:
இவ்வினையில், வில்சுமெயர்-ஆக் வினையின் முதல்படியில் நிகழ்வதைப் போல டைமெத்தில்பார்மமைடை இமிடோயில் குளோரைடு வழிப்பொருளாக (Me2N=CHCl+) மாற்றஞ்செய்யும் செயல்முறையும் உள்ளடங்கியுள்ளது. இமிடோயில் குளோரைடு செயல்திறன் மிக்க ஒரு குளோரினேற்றும் முகவராகும்.
# ஆக்சாலில் குளோரைடு

## கரிம வேதியியல் பயன்கள்

### அரீன்களை பார்மைலேற்றுதல்

அலுமினியம் குளோரைடு முன்னிலையில் ஆக்சாலில் குளோரைடு, அரோமாட்டிக் சேர்மங்களுடன் வினைபுரிந்து தொடர்புடைய அசைல் குளோரைடுகளை உருவாக்குகிறது. இவ்வினை பிரைடல் கிராப்ட்சு அசைலேற்ற வினையென்ற பெயரால் அழைக்கப்படுகிறது. இவ்வாறு உருவாகும் அசைல் குளோரைடை தண்ணீருடன் சேர்த்து நீராற்பகுப்புக்கு உட்படுத்தி தொடர்புடைய கார்பாக்சிலிக் அமிலங்கள் தயாரிக்கப்படுகின்றன.
# ஆக்சாலில் குளோரைடு

## கரிம வேதியியல் பயன்கள்

### ஆக்சாலிக் இருயெசுத்தர்கள் தயாரித்தல்

பிற அசைல் குளோரைடுகள் போலவே ஆக்சாலில் குளோரைடும் ஆல்ககால்களுடன் வினைபுரிந்து எசுத்தர்களைக் கொடுக்கிறது.  
:2 RCH<sub>2</sub>OH + (COCl)<sub>2</sub> → RCH<sub>2</sub>OC(O)C(O)OCH<sub>2</sub>R + 2 HCl  
குறிப்பாக இவ்வினைகள் பிரிடின் போன்ற காரத்தின் முன்னிலையில் நிகழ்கின்றன. சயலும் என்ற இரு எசுத்தர் சேர்மமானது, பீனால் , பீனைல் ஆக்சலேட்டு எசுத்தரிலிருந்து வருவிக்கப்படுகிறது. ஒளிரும் குச்சிகளில் இவ்விரு எசுத்தர் செயல்திறன் மிக்க ஒர் இடுபொருளாக உள்ளது.
# ஆக்சாலில் குளோரைடு

## பிற பயன்கள்

கார்பனின் ஆக்சைடான டையாக்சேன் டெட்ராகீட்டோன் (C4O6) தயாரிப்பிலும் ஆக்சாலில் குளோரைடு பயன்படுவதாக அறியப்படுகிறது.
# ஆக்சாலில் குளோரைடு

## முன்பாதுகாப்பு

2000 ஆம் ஆண்டு மார்ச்சு மாதத்தில் மலேசிய ஏர்லைன்சு ஏர்பசு விமானம் பழுதடைந்ததற்கு காரணம் ஆக்சாலில் குளோரைடு கசிவுதான் காரணம் என்று அறிவிக்கப்பட்டது
# மறைநூல் வாசிப்பவர் யூதம்

**மறைநூல் வாசிப்பவர் யூதம்** (*Karaite Judaism*) அல்லது **மறைநூல் பின்பற்றுபவர் யூதம்** என்பது ஒரு யூதச் சமய இயக்கம் ஆகும். இது டனாக்கினை ஏற்றுக் கொள்ளவதோடு, யூத சட்டத்தையும் இறையியலையும் கொண்ட *கலாக்கா*வையும் ஏற்றுக் கொள்கிறது. இது வாய்வழி தோரைவயும் தல்மூத்தையும் அதன் பகுதிகளையும் கொண்டு தோராவை விளக்கும் யூதக் குருசார் யூதத்திலிருந்து வேறுபட்டது. மறைநூல் வாசிப்பவர் யூதம் கடவுளால் மோசேக்கு கொடுக்கப்பட்ட, மேலதிக வாய்வழிக் கட்டளை அல்லது விளக்கம் அற்று தோராவில் மட்டும் உள்ள அணைத்து கட்டளைகளயும் ஏற்கிறது.
# ஒருமுக அரசு

**ஒருமுக அரசு** (*unitary state*) ஒரே அதிகாரமையத்தைக் கொண்ட அரசு அல்லது நாடு ஆகும்; இதில் நடுவண் அரசிடம் அனைத்து அதிகாரங்களும் குவியப்படுத்தப்பட்டிருக்கும். ஏதேனும் நிர்வாகப் பிரிவுகள் இருப்பினும் அவை நடுவண் அரசு பகிரும் அதிகாரத்தை மட்டுமே செயலாக்க இயலும். உலகின் பெரும்பாலான நாடுகள் ஒருமுக அரசைக் கொண்டுள்ளன. 193 ஐக்கிய நாடுகள் சபை உறுப்பு வகிக்கும் 193 நாடுகளில் 165 நாடுகளில் ஒருமுக அரசுமுறையே நிலவுகின்றது.  
ஒருமுக அரசுகளுக்க எதிராக கூட்டரசு நாடுகள் (கூட்டாட்சிகள்) அமைந்துள்ளன.  
ஒருமுக அரசுகளில் நடுவண் அரசால் உள்தேசிய அலகுகள் உருவாக்கப்படலாம் அல்லது கலைக்கப்படலாம்; அவற்றின் அதிகாரங்கள் விரிவாக்கப்படலாம் அல்லது குறுக்கப்படலாம்.
அரசியல் அதிகாரம் ஒப்படைவு மூலமாக உள்ளாட்சிகளுக்கு எழுத்துருச் சட்டம் மூலம் பகிர்ந்தளிக்கப்பட்டாலும் நடுவண் அரசே உச்ச அரசாக விளங்கும்; ஒப்படைக்கப்பட்ட அதிகாரங்களை இரத்தாக்குவதோ கட்டுப்படுத்துவதோ நடுவண் அரசால் இயலும்.  
பெரிய பிரித்தானியா மற்றும் வடக்கு அயர்லாந்து இராச்சியம் ஒருமுக அரசிற்கான எடுத்துக்காட்டாக விளங்குகின்றது. இசுக்கொட்லாந்து, வேல்ஸ் மற்றும் வட அயர்லாந்து பகுதிகளுக்கு தன்னாட்சி உரிம அதிகாரங்களை ஐக்கிய இராச்சியத்தின் நாடாளுமன்றம் பகிர்கின்றது; இருப்பினும் அந்த நாடாளுமன்றம் தன்னிட்சையாக சட்டமியற்றி இந்த அதிகாரப் பகிர்வுகளை மாற்றவோ இரத்து செய்யவோ இயலும். (இங்கிலாந்திற்கு தனியான ஒப்படைக்கப்பட்ட அதிகாரங்கள் ஏதுமில்லை). பல ஒருமுக அரசுகளில் எந்த பகுதிக்குமே தன்னாட்சி வழங்கப்படுவதில்லை. இத்தகைய நாடுகளில் உட்தேசிய வட்டாரங்கள் தங்களுக்கான சட்டங்களை இயற்ற முடியாது. இவற்றிற்கு காட்டாக அயர்லாந்து குடியரசு, நோர்வே உள்ளன.  
மாறாக கூட்டாட்சி நாடுகளில், உள்தேசிய அரசுகள் தங்கள் அதிகாரங்களை நடுவண் அரசுடன் சரிசமனான நிலையில் எழுதப்பட்ட அரசியலமைப்புச் சட்டத்தின்படி பகிர்ந்து கொண்டுள்ளன; இந்த அதிகாரப் பகிர்வில் மாற்றங்கள் தேவைப்படின் இரு அரசுகளின் ஒப்புதலும் தேவையாகின்றது. இதன்மூலம் உள்தேசிய அலகுகளின் இருத்தலும் அதிகாரங்களும் தன்னிட்சையாக நடுவண் அரசால் மாற்றவியலாது.
# ஒருமுக அரசு

## ஒருமுக அரசுகளின் பட்டியல்

### ஒருமுக குடியரசுகள்

-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
# ஒருமுக அரசு

## ஒருமுக அரசுகளின் பட்டியல்

### ஒருமுக மன்னராட்சிகள்

-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
# ஒருமுக அரசு

## ஒருமுக அரசுகளின் பட்டியல்

### மொத்த உள்நாட்டு உற்பத்தி அடிப்படையில் 5 மிகப்பெரிய ஒருமுக நாடுகள்

-
-
-
-
-
# ஒருமுக அரசு

## ஒருமுக அரசுகளின் பட்டியல்

### மக்கள்தொகை அடிப்படையில் 5 மிகப்பெரிய ஒருமுக நாடுகள்

-
-
-
-
-
# ஒருமுக அரசு

## ஒருமுக அரசுகளின் பட்டியல்

### பரப்பளவு அடிப்படையில் 5 மிகப்பெரிய ஒருமுக நாடுகள்

-
-
-
-
-
# சிவெட்சு

, இந்தோனேசியா, வியட்நாம், எகிப்து, துருக்கி மற்றும் தென்னாப்பிரிக்கா]]  
**சிவெட்சு** (*CIVETS*) கொலம்பியா, இந்தோனேசியா, வியட்நாம், எகிப்து, துருக்கி, தென்னாப்பிரிக்கா ஆகிய ஆறு வளரும் பொருளாதாரங்களைக் கூட்டாகக் குறிக்கும் சுருக்கச் சொல்லாகும். *பன்முக, துடிப்பான பொருளாதாரங்கள்*, *இளைய, வளரும் மக்கள்தொகை* போன்ற பல காரணங்களுக்காக இவை குழுவாக குறிக்கப்படுகின்றன. இந்தப் பட்டியல் கோல்ட்மேன் சாக்சின் அடுத்த பதினொன்று பட்டியலை ஒத்தது.
# சிவெட்சு

## பொருளியல் தரவுகள்

2012ஆம் ஆண்டு சிஐஏ உலக தகவற் புத்தகத்தை ஒட்டி:  
| உறுப்பினர் | 2011 மொத்த உள்நாட்டு உற்பத்தி
(nominal PPP)
Millions $USD | 2011 ஆள்வீத மொத்த தேசிய உற்பத்தி
(பெயரளவில் PPP)
$USD | 2011 Exports
மில்லியன் $USD | மக்கள்தொகை
சூலை. 2012 (மதிப்பீடு.) |  |  |  |
| --- | --- | --- | --- | --- | --- | --- | --- |
| கொலம்பியா | 321,500 | 467,000 | 6.953 | 10,100 | 55,030 | 45,239,079 |  |
| இந்தோனேசியா | 834,300 | 1,121,000 | 3,498 | 4,700 | 208,900 | 248,216,193 |  |
| வியட்நாம் | 121,600 | 299,200 | 1,341 | 3,300 | 96,810 | 91,519,289 |  |
| எகிப்து | 231,900 | 515,400 | 2,925 | 6,500 | 27,960 | 83,688,164 |  |
| துருக்கி | 763,100 | 1,053,000 | 10,579 | 14,600 | 133,000 | 79,749,461 |  |
| தென்னாப்பிரிக்கா | 422,000 | 554,600 | 8,370 | 11,000 | 94,210 | 48,810,427 | } |
# சிவெட்சு

## இவற்றையும் காண்க

- பிரிக் நாடுகள்
- ஜி8
- ஜி-20
- அடுத்த பதினொன்று
# ஒருமைப் பண்புக் குழு

**ஒருமைப் பண்பு வகைமை** என்பது ஓர் உயிரியின் ஒற்றைப் பெற்றோரில் இருந்து மரபுப் பெறாகப் பெற்ற மரபன்களின் குழுவாகும். ஒருவர் ஓர் ஒருமைப் பண்புக் குழுவில் உறுப்பினராக அமைதல் அவரிடம் உள்ள மரபுப் பொருளின் மிகச் சிறிய விகிதத்தாலேயே முடிவு செய்யப்படுகிறது.  
ஒவ்வொரு ஒருமைப் பண்புக் குழுவும் முந்தைய ஒற்றை ஒருமைப் பண்புக் குழுவின் (இணைகுழுவின்) எச்சங்களில் இருந்தே தோன்றுகிறது . எனவே சார்புள்ல ஒருமைப் பண்புக் குழுக்களின் தொகுப்பைத் துல்லியமாக கிளைபிரிவு படிநிலைவரிசையில் அமைக்கலாம். இதில் ஒவ்வொரு கண (set) ஒருமைப் பண்புக் குழுவும் மேலும் அகன்ற அண்மைக் கணத்தின் துணைக் கணமாகும் (இது மாந்தரினம் போன்ற இரட்டைப் பெற்றோர் கிளைபிரிவு அமைப்புக்கு எதிரானதாகும்).  
ஒருமைப் பண்புக் குழுக்கள் எப்போதும் ஆங்கில நெடுங்கணக்கின் முதல் பெரிய எழுத்தால் குறிக்கப்படுகிறது, அதன் மேலும் துல்லியமான சீராக்கங்கள் கூடுதல் எண்ணாலும் சிறிய எழுத்தாலும் குறிக்கப்படும். எடுத்துகாட்டாக, A → A1 → A1a எனக் குறிக்கப்படும்.  
மாந்தரின மரபியலில், ஒருமைப் பண்புக் குழுக்கள் மிக வழக்கமாக மாந்தரின ஒய் குறுமவக மரபன் ஒருமைப் பண்புக் குழுக்களாலும் மாந்தரின ஊன்குருத்து மரபன் ஒருமைப் பண்புக் குழுக்களாலும் அல்லது இவை இரண்டாலும் மக்கள்தொகை மரபியல் வரையறை செய்யப்படுகிறது.ஒய் மரபன் தந்தைக் கால்வழியாக தந்தையில் இருந்து மகனுக்கும் ஊன்குருத்து மரபன் தாய்க் கால்வழியாக இருபாலினக் குழவிகளுக்கும் மரபியலாகப் பெறப்படுகிறது. இவை இரண்டும் ஒவ்வொரு தலைமுறையிலும் தற்செயலான சடுதிமாற்றத்தால் மாறுமேயன்றி, தம்மிடையே ஊடுகலத்தலால் மாறுவதில்லை.
# ஒருமைப் பண்புக் குழு

## ஒருமைப் பண்புக் குழு உருவாக்கம்

ஊன்குருத்துகள் மாந்தரில் உள்ளதுபோன்ற முழுக்கருவன் உயிர்க்கலத்தின் கலக்கணிகத்தில் அமையும் சிற்றுறுப்புகள் ஆகும். இவற்றின் முதன்மைப் பணி உயிர்க்கலங்களுக்கு ஆற்றலைத் தருவதாகும். இவை முன்பு விடுபட்டு இயங்கிய குச்சுயிரிகளின், குறுக்கமுற்ற இணைவாழ்வுக் கால்வழிகளாகும் எனக் கருதப்படுகிறது. இப்படிக் கருதுவதற்கான காரணம் இவற்றில் முழுமை வாய்ந்த ஊன்குருத்து மரபன் நிலவுவதும் இதன் கட்டமைப்பு முழுக்கருவன் உயிரியை விட குச்சுயிரியை ஒத்துள்ளதும் ஆகும் பெரும்பாலான மாந்தரின மரபன்கள் உயிர்க்கலத்தின் கலக்கருவில் உள்ள குறுமவகங்களிலேயே அமைந்தாலும் ஊன்குருத்து மரபன் மட்டும் கலக்கணிகத்தில் அமைதல் இதற்கு விதிவிலக்காகும்.  
ஒருவர் கலக்கணிகத்தையும் கலக்கணிக சிற்றுறுப்புகளையும் தன் தாய்வழி அண்டத்தில் (முட்டையில்) இருந்தே மரபுப் பேறாகப் பெறுகிறார்; விந்து குறுமவக மரபன்களை மட்டுமே மரபுவழியாகக் கடத்துகிறது. அனைத்து ஊன்குருத்துகளும் முட்டைக் கலத்தால் செரிக்கப்படும். எனவே ஊன்குருத்து மூலக்கூற்றில் ஏற்படும் சடுதிமாற்றங்கள், அவை நேரடியாக தாய்க்கால்வழியாக மட்டுமே கடக்கும். சடுதிமாற்றங்கள் மரபன் வரிசைமுறையில் உள்ள பிழைகளைப் படியெடுக்கும் நிகழ்வாகும். இவ்வகைத் தனிப்பிழைகள் ஒற்றைக் கருவன் பல்லுருவாக்கங்கள் எனப்படுகின்றன.  
மாந்தரின ஒய் குறுமவகம் ஆண்சார்ந்த பாலினக் குறுமவகமாகும். அனைத்து மாந்தரின ஒய் குருமவகங்களும் புற உருவநிலையாக ஆண் தன்மை பெற்றனவே. கலக்கருவில் ஒய், எக்சு குறுமவகங்கள் இணையாக ஒருங்கே அமைந்திருந்தாலும் ஒய் குறுமவகம், எக்சு குறுமவகத்தின் ஒய் முனையில் மட்டுமே மீளிணைய வாய்ப்புள்ளது; எஞ்சிய 95% அளவு ஒய் குறுமவகங்கள் மீளிணைவில் பங்கெடுப்பதில்லை. எனவே ஒய் குறுமவகமும் அதில் ஏற்படும் சடுதிமாற்றங்களும் தந்தையிடம் இருந்து மகனுக்கு ஆண்கால்வழியாகக் கடத்தப்படுகின்றன. இது ஒய் குறுமவகமும் ஊன்குருத்து குறுமவகமும் தமக்கே உரிய தனிப்பான்மைகளைப் பெற்றுள்ளன.  
பெண்களில் அமையும் பிற குறுமவகங்களான, நிகரிணைக் குறுமவகங்களும் எக்சு குறுமவகங்களும் இனப்பெருக்கத்துக்கு உதவும் சிறப்பு உயிர்க்கலப் பிரிவான குன்றல் பகுப்பின்போது மீளினைவுக்கு குறுமவகத் தாண்டல் வழியாகத் தம் மரபுப் பொருளைப் பகிர்கின்றன. எனவே இந்தக் குறுமவகங்களின் மரபுப் பொருள்கள் ஒவ்வொரு தலைமுறையிலும் கலக்கின்றன. இதனால் புதிய சடுதிமாற்றங்கள் பெற்றோரில் இருந்து வழித்தோன்றல்களுக்குத் தற்போக்கில் கடத்தப்படுகின்றன.  
ஒய் குறுமவக மரபன், ஊன்குருத்து மரபன் தனிக் கூறுபாடே, இவ்விருவகை மூலக்கூறுகளின் குறிப்பிட்ட துண்டத்தில் சடுதிமாற்றங்கள் தொடர்ந்து திரள இயல்வதும் அச்சடுதிமாற்றங்கள் மரபனில் நிலைத்த ஓரிடத்தில் நிலையாகத் தங்கிநிற்பதும் ஆகும். மேலும் இந்தச் சடுதிமாற்றங்களின் வரலாற்று வரிசையை உய்த்தறியவும் முடியும். எடுத்துகாட்டாக, பல மாந்தர்களில் இருந்து பெறப்பட்ட ஒய் குறுமவகங்களின் குறிப்பிட்ட கணம் சடுதிமாற்றம் A வையும் இந்தக் குறுமவகங்களின் ஐந்து மட்டும் சடுதிமாற்றம் B யையும் பெற்றிருந்தால், அப்போது கட்டாயமாக B சடுதிமாற்றம், A சடுதிமாற்றத்துக்குப் பின்னரே ஏற்பட்டிருக்க வேண்டும்.
# ஒருமைப் பண்புக் குழு

## ஒருமைப் பண்புக் குழு மக்கள்தொகை மரபியல்

இன்றுவரை வாழும் ஒருமைப் பண்புக் குழுவின் சடுதிமாற்ரத்துக்குச் சார்பாகவோ எதிராகவோ யற்கைத் தேர்வு ஏதும் இல்லையெனக் கொள்லப்படுகிறது; எனவே சடுதிமாற்ற விகிதங்களைத் தவிர, (இது குறிப்பானுக்குக் குறிப்பான் மாறுகிறது) மக்கள்தொகை மரபியலுக்கான முதன்மை உந்தல் மரபியல் பெயர்வு ஆகும். இம்மரபியல் பெயர்வு மக்கள்தொகையில் அமையும் ஒருமைப் பண்புக் குழுக்களின் விகிதசமங்களை மாற்ருகிறது மரபியல் பெயர்வு என்பது குறிப்பிட்ட மக்கள்தொகையின் உறுப்பினர்கள் தம் மரபுக் கூறுகளைத் தகுந்த பாலினமுள்ள அடுத்த தலைமுறை உறுப்பினர்களுக்கு கடத்தும் பதக்கூறுகளின் தற்போக்கு அல்லது வருநிகழ்வுபோக்குத் தன்மையானது உருவாக்கும் தற்போக்கு (வருநிகழ்வு) வேறுபாடு அல்லது அலைவு ஆகும்.  
இதனால் குறிப்பிட்ட மரபியல் குறிப்பானின் நிலவுகை, தொடர்ந்து அது 100% அலவுக்கு உயரும் வரையோ அல்லது முற்றிலும் இல்லாமல் போகும்வரையிலோ அலைவுறுகிறது. உயர்வான கலப்பு நிகழும் பேரளவு மக்கள்தொகைகளில் மாற்றுமரபு அலகுகளின் மரபியல் பெயர்வின் வீதம் மிக்க் குறவாக அமைகிறது; என்றாலும், தாழ்வாக கலப்பு நிகழும் சிற்றளவு மக்கள்தொகைகளில் மரபியல் பெயர்வீதம் கூடுவதால் மாற்றங்கள் விரைந்து நிகழ்கிறது. குறிப்பிட்ட ஒருமைப் பண்பு வகைமைகளும் ஒருமைப் பண்பு வகைமைக் குழுக்களும் சார்ந்த செறிவும் புவிப்பரப்புப் பரவலும் நிறுவனர் விளைவைச் சந்திக்கின்றன அல்லது மீள்நிகழ் மக்கள்தொகை இடுக்கண்களைச் சந்திக்கின்றன. எனவே இதனால் மக்கள்தொகைகள் தனிப்படுதலும் அளவில் உயர்தலும் ஏற்படுகிறது.  
இன்றைய கால்வழிகளில் இருந்து நாம் பின்னோக்கிச் சென்றால் பழந்தலைமுறை மக்கள்தொகையின் முழு மரபியல் வேறுபாட்டை அறிதல் முடியாது: ஏனெனில், மரபன் பெயர்வு சில வேறுபாடுகளை இறக்கச் செய்துவிடும். செலவுநோக்கில், முழு ஒய் மரபன், ஊன்குருத்து மரபன் ஓர்வுகள் அத்தரவுகளை முழுமையாகத் தரவல்லனவாக அமைவதில்லை; என்றாலும், கடந்த பத்தாண்டுகளாக அவற்றின் செலவு அல்லது அடக்க விலை குறைந்துவிட்டது. ஒருமைப் பண்புக் குழுவின் கூட்டிணைவு நேரங்களும் ந்டப்பு புவியியல் பரவலும் கணிசமான பிழை உறுதியின்மைகளைக் கொண்டுள்ளன. இது மிகவும் கூட்டிணைவு நேரங்களுக்குப் பொருந்தும்; ஏனெனில், பெரும்பாலான மக்கள்தொகை மரபியலார் இன்னமும் சிவத்தோவ்சுகி முறையைப் பின்பற்றுகின்றனர். "சிவத்தோவ்சுகி முறை", அதன் பொய்மைத் தன்மைக்காக மரபன் கால்வழியியலாரால் தொடர்ந்து எதிர்க்கப்பட்டு வருகிறது. முழுச் சமூக உயிரியான "ஆங்கிலோபாலிபியா பேலன்சு" வகைக் குளவியில் எட்டு ஒருமைப் பண்புக் குழுக்கள், அவை உள்ள இருப்பிடத்தைப் பொறுத்து, அமைகின்றன. இது மரபியல் பெயர்வு நிகழ்ந்ததைத் தெளிவாகக் காட்டுகிறது.
# ஒருமைப் பண்புக் குழு

## ஒருமைப் பண்புக் குழு மக்கள்தொகை மரபியல்

### மாந்தரின ஒய் குறுமவக மரபன் ஒருமைப் பண்புக் குழுக்கள்

முதன்மைக் கட்டுரை: மாந்தரின ஒய் குறுமவக மரபன் ஒருமைப் பண்புக் குழு  
மாந்தரின ஒய் குறுமவக மரபன் ஒருமைப் பண்புக் குழுக்கள் A முதல் T வரையி அமைந்த ஆன்ங்கிலப் பெரிய ழுத்துகளில் பெயரிடப்பட்டுள்ளன. அவை மேலும் எண்களையும் ஆங்கிலச் சிறிய எழுத்துகளையும் பயன்படுத்தி உட்பிரிவுகளாகப் பிரிக்கப்படுகின்றன. ஒய் குருமவக ஒருமைப் பண்புக் குழுக்களின் பெயர்கள் ஒய் குறுமவகப் பேரிணையத்தால் பேணப்படுகின்றன.  
ஒய் குறுமவக ஆதாம் என்பது அனைத்து வாழும் மாந்தர்களின் மிக அண்மிய பொது தந்தைக் கால்வழி (ஆண் கால்வழி) மூதாதைக்கு ஆய்வாளர்கள் இட்டுள்ள பெயராகும்.  
பேரியல் ஒய் குறுமவக ஒருமைப் பண்புக் குழுக்களும் அவற்றின் புவிப்பரப்புப் பரவலும் (அண்மைய ஐரோப்பியக் குடியேற்றத்துக்கு முன்பு), கீழே காட்டப்பட்டுள்ளது:
| ஒய் மரபன் ஒருமைப் பண்புக் குழுக்கள் | ஊன்குருத்து மரபன் ஒருமைப் பண்புக் குழுக்கள் | புவிப்பரப்பு/அல்லது மக்கள் |  |
| --- | --- | --- | --- |
| A | L0 | கிழக்கு, தென் ஆப்பிரிக்கா |  |
| B | L1, L4 | கிழக்கு, ந்டுவண் ஆப்பிரிக்கா |  |
| E | L2, L3 | ஆப்பிரிக்கா எங்கும் |  |
| D, O, N, C2 (முன்பு C3) | CZ/C/Z, D, G (M வகைமைகள்); A, N9/Y (N types); B, F (R வகைமைகள்) | கிழக்காசியா, சைபீரியா |  |
| K2b1, C1 (முன்பு CxC3), PxQR (பிலிப்பைன்சு திமோர்களிலும் நீக்ரிதோவர்களிலும்) | B, P (Rவகைமைகள்); N; Q (M வகைமை) மேலும் ஓசியானா சார்ந்த குறிப்பிட்ட M துணைக்கவைகள் | ஓசியானா |  |
| R, I, T, J, E (V13, M81, and M123 வகைமைகள்) | R0, HV/H/V, JT/J/T, U/K (R வகைமைகள்), M1 (Mவகைமை) | ஐரோப்பா, மேற்கு ஆசியா, வட ஆப்பிரிக்கா, ஆப்பிரிக்க குளம்பகம் |  |
| H, R1a-z93, R2, L | U2, U7 பிற R, M துணைக்கவைகள். | தெற்காசியா |  |
| Q, C2 (முன்பு C3) | A, X (N வகைமைகள்); C, D (M வகைமைகள்) | சைபீரியாவின் நெடுங்கிழக்கில், அமெரிக்கப் பழங்குடிகள் | } |
# ஒருமைப் பண்புக் குழு

## புவியியலாக ஒய் குறுமவக, ஊன்குருத்து மரபன்களின் ஒருமைப்பண்புக் குழுக்களின் தோற்றம்

பெகாடா குழுவினர் 2013 இல் முன்மொழிந்த புவியியலான ஒய் குருமவக, ஊன்குருத்து மரபன்களின் ஒருமைப்பண்புக் குழுக்களின் தோற்றம் கீழே உள்ளன.
# ஒருமைப் பண்புக் குழு

## புவியியலாக ஒய் குறுமவக, ஊன்குருத்து மரபன்களின் ஒருமைப்பண்புக் குழுக்களின் தோற்றம்

### ஒய் குறுமவக மரபன்

முதல் பேரழிவு நிகழ்ச்சிக் கால ஒற்றைக் கருவன் பல்லுருவாக்கங்கள் சார்ந்த ஒருமைப் பண்புக் குழுக்கள் தோராயமாக, அமு 45–50 ஆண்டுகளில் தோன்றியுள்ளன. மால்டா பண்பாட்டின்படி, இரண்டாம் பேரழிவு நிகழ்ச்சிக் கால ஒற்றைக் கருவன் பல்லுருவாக்கங்கள் சார்ந்த ஒருமைப் பண்புக் குழுக்கள் அமு32–35 ஆயிரம் ஆண்டுகள் அளவில் பிரிந்துள்ளன. சுழிப் பேரழிவு நிகழ்ச்சிக் காலம் டோபா எனும் முற்றுப் பேறழிவுக் காலம் ஆகும். இக்கட்டத்தில் CDEF* ஒருமைப் பண்புக் குழுக்கள் தோன்றி, C, DE, F. C ஆகப் பிரிந்தன. F பொதுவான மாற்றங்களைக் கொண்டில்லை. ஆனால் Dயும் E யும் பொதுக் கூறுபாடுகளைக் கொண்டுள்ளன. நடப்பு நிலவரப்படி, முதல் பேரழிவு நிகழ்ச்சிக் காலம் டோபாவுக்குப் பின்னர் ஏற்பட்டுள்ளது. ஆனால் தொன்மை வாய்ந்த பழமரபனின் காலம் சுழி பேரழிவு நிகழ்ச்சியை டோபாவுக்கு நெடுங்காலத்துக்கு முன்னே தள்ளுகிறது. மேலும் முதல் பேரழிவு நிகழ்வையும் டோபாவுக்கு அண்மையதாக்குகிறது. எனவே இவர்களின் பேரழிவு நிகழ்ச்சிகளின் காலம் நம்பவியலாத கற்பிதங்கள் ஆகும்.பெரும்பாலான இவர்களின் குறிப்புகளும் கூட ஊகங்களாகவே அமைகின்றன. ஒற்றைக் கருவன் பல்லுருவாக்கத்தால் கணிக்கும் தொல்பழ மரபனின் காலம் மிகப்பெரும் வேறுபாடு உடையதாக உள்லது. மேலும் இந்த ஒருமைப் பண்புக் குழுகளின் பிரிந்துவிலகல் ஒருங்கே நிகழ்ந்து இருந்தாலும் துல்லியமாக எப்போது இவை தோன்றினவெனக் கூறமுடியாது.  
| ஐரோப்பா | E1b1b1a2 | V13 |
| --- | --- | --- |
| ஐரோப்பா (இரண்டாம் பேரழிவு நிகழ்ச்சி?) | I | M170, M253, P259, M227, M507 |
| ஐரோப்பா | I1b | P215,M438, P37.2, M359, P41.2 |
| ஐரோப்பா | I1b2 | M26 |
| ஐரோப்பா | I1c | M223, M284, P78, P95 |
| ஐரோப்பா | J2a1 | M47 |
| ஐரோப்ப | J2a2 | M67, M166 |
| ஐரோப்பா | J2a2a | M92 |
| ஐரோப்பா | J2b | M12,M102, M280, M241 |
| ஐரோப்பா | R1b1b1a | M412, P310 |
| ஐரோப்பா | R1b1b1a1 | L11 |
| ஐரோப்பா | R1b1b1a1a | U106 |
| ஐரோப்பா | R1b1b1a1b | U198, P312, S116 |
| ஐரோப்பா | R1b1b1a1b1 | U152 |
| ஐரோப்பா | R1b1b1a1b2 | M529 |
| ஐரோப்பா | R1b1b1a1b3,4 | M65, M153 |
| ஐரோப்பா | R1b1b1a1b5 | SRY2627 |
| தெற்காசியா அல்லது மெலனேசியா | C1(முன்பு CxC3) | Z1426 |
| வடக்காசியா | C2 (முன்பு C3) | M217+ |
| இந்தோனேசியா அல்லது தெற்காசியா (முதல் பேரழிவு நிகழ்ச்சி?) | F | M89, M282 |
| ஐரோப்பா (காகாச்சு) (இரண்டாம் பேரழிவு நிகழ்ச்சி?) | G | M201, M285, P15, P16, M406 |
| தெற்காசியா | H | M69, M52, M82, M197, M370 |
| ஐரோப்பா அல்லது நடுவண் கிழக்குப் பகுதி (இரண்டாம் பேரழிவு நிகழ்ச்சி?) | J1 | M304, M267, P58, M365, M368, M369 |
| ஐரோப்பா அல்லது நடுவண் கிழக்குப் பகுதி (இரண்டாம் பேரழிவு நிகழ்ச்சி?) | J2 | M172, M410, M158, M319, DYS445=6, M339, M340 |
| ஐரோப்பாசியாவில் மேற்கு பர்மா (முதல் பேரழிவு நிகழ்ச்சி?) |  |  |
| இந்தோனேசியா (முதல் பேரழிவு நிகழ்ச்சி?)  
}} |  |  |
# விக்கிப்பீடியா:Statistics/weekly/9-Oct-2016
| 119 | 59.99.224.2 | 0 | 1 | 0 | 0 | 0 | 0 | 0 | 1 | 126 |  |
| 120 | Kutilala | 0 | 1 | 0 | 0 | 0 | 0 | 0 | 1 | 46 |  |
| 121 | NitinMlk | 0 | 1 | 0 | 0 | 0 | 0 | 0 | 1 | 0 |  |
| 122 | Aliwal2012 | 0 | 1 | 0 | 0 | 0 | 0 | 0 | 1 | 3 |  |
| 123 | 106.213.6.172 | 0 | 1 | 0 | 0 | 0 | 0 | 0 | 1 | 31 |  |
| 124 | 101.127.87.218 | 0 | 1 | 0 | 0 | 0 | 0 | 0 | 1 | 0 |  |
| 125 | 82.229.203.187 | 0 | 1 | 0 | 0 | 0 | 0 | 0 | 1 | 135 |  |
| 126 | 157.50.181.53 | 0 | 1 | 0 | 0 | 0 | 0 | 0 | 1 | 0 |  |
| 127 | Priyadharshini Balasubramanian | 0 | 0 | 0 | 0 | 0 | 0 | 1 | 1 | 0 |  |
| 128 | 112.133.236.252 | 0 | 1 | 0 | 0 | 0 | 0 | 0 | 1 | 0 | } |
# கிடை

**கிடை** (*kidai*) என்பது ஆடு, மாடு போன்ற கால்நடைகளை இரவு நேரத்தில் வயல்போன்ற திறந்தவெளிகளில் தங்கவைக்கும் இடமாகும். ஆடுகளைக்கொண்டது **ஆட்டுக் கிடை** என்றும் மாடுகளைக் கொண்டது **மாட்டுக் கிடை** என்றும் அழைக்கப்படும். கிடைபோடும் இடமானது அடிக்கடி மாறக்கூடியது. ஆடு மாடுகள் இரவு படுத்திருக்கும்போது சிறுநீர், சாணம் ஆகியவற்றை வயலில் விழுவதால், அந்த வயலுக்கு நேரடியான இயற்கை உரம் கிடைக்கிறது. இந்த நடைமுறை பெரும்பாலும் காவிரிப் பாசன மாவட்டங்களில் நடைமுறையில் காணப்படுகிறது. பொதுவாக கிடைபோட வயலின் உரிமையாளரிகளிடம் கிடைகாரர்கள் கட்டணம் வசூலிப்பர். தஞ்சை மாவட்டத்தில் கிடைபோட கிடை மாடுகள் புதுக்கோட்டை மாவட்டத்தில் இருந்து ஓட்டி வரப்படுகின்றன. கிடை போடுவது பெரும்பாலும் கோடைக்காலத்திலேயே நடக்கும். போதுமான மேய்ச்சல் நிலமில்லாதவர்கள் கிடைகார்களிடம் மாட்டை ஒப்படைப்பதும் உண்டு, விதைப்புக் காலத்தில் மாடுகளை திரும்ப அதன் உரிமையாளர்களிடம் ஒப்படைக்கப்படும். புதுக்கோட்டை மாவட்டத்தில் மேய்ச்சல் நிலம் குறைவாக இருப்பதால், தஞ்சாவூர் பகுதிக்கு கிடைபோட வருகிறார்கள். கிடையில் பெரும்பாலும் நாட்டு மாடுகள்தான் இருக்கும் இவையே எந்தச் சூழலையும் தாங்குகின்றன, நீண்ட காலம் பசுமாடு கன்று போடாமல் இருந்தாலும் மாடுகளை கிடைக்கு அனுப்பப்புவது உண்டு. கிடையில் பல காளை மாடுகள் இருப்பதால், பசுக்கள் விரைவில் சினை பிடித்துக் கன்றுகளை ஈனும்.
# கிடை

## பரவலர் பண்பாட்டில்

கிடை என்ற பெயரில் கி. ராஜநாராயணன் ஒரு குறும்புதினத்தை எழுதியுள்ளார். அதில் *கீதாரிகள்* எனப்படும் ஆட்டிடையர்களின் வாழ்வை சித்தரித்துள்ளார்.
# மேலப்பழுவூர் மீனாட்சிசுந்தரேஸ்வரர் கோயில்

**மேலப்பழுவூர் மீனாட்சிசுந்தரேஸ்வரர் கோயில் ** மேலப்பழுவூரில் உள்ள ஒரு சிவன் கோயிலாகும்.
# மேலப்பழுவூர் மீனாட்சிசுந்தரேஸ்வரர் கோயில்

## அமைவிடம்

அரியலூர் மாவட்டத்தில், அரியலூர் வட்டத்தில், தஞ்சாவூரிலிருந்து 35 கி.மீ வடக்கிலும், அரியலூரிலிருந்து 15 கி.மீ தொலைவிலும் உள்ள மேலப்பழுவூர் என்னுமிடத்தில் அமைந்துள்ளது.
# மேலப்பழுவூர் மீனாட்சிசுந்தரேஸ்வரர் கோயில்

## அமைப்பு

தரைத்தளத்திலிருந்து சற்று இறங்கிய நிலையில் அமைந்துள்ள வித்தியாசமான கோயில். சுமார் 10 அடி உயரத்திற்கு படிகளின் வழியாக கீழே இறங்கி நடந்து சென்று முதல் வாயிலைக் கடக்கும்போது அங்குள்ள மூன்று நிலைகளுடன் கூடிய கோபுரத்தைக் காணமுடிகிறது. வாயிலின் வெளியே இருபுறமும் துவாரபாலகர்கள் உள்ளனர். உள்ளே கொடிமரத்திற்கு முன்பாக விநாயகர் உள்ளார். பலி பீடமும், நந்தியும் அடுத்து உள்ளன. அதற்கடுத்து உள்ள மண்டபத்தில் நந்தி மிகவும் பெரிதாக அழகாக கலை ரசனையுடன் உள்ளது. அடுத்து பலிபீடம் உள்ளது.  
வலப்புறம் ஜமதக்னி ரிஷியும், சூரியனும் உள்ளனர். இடப்புறம் நவக்கிரகங்கள், சனீஸ்வரர், விநாயகர், உமாமகேஸ்வரர், நாகர், ரிஷபாரூடர், நாகர், பைரவர், விஷ்ணு ஆகியோர் உள்ளனர். அடுத்துள்ள மண்டபத்தைக் கடந்து செல்லும்போது இரு புறமும் துவார பாலகர்கள் உள்ளனர். வலது புறம் இருக்கும் துவாரபாலகருக்கு அருகே விநாயகர் உள்ளார். அருகே நந்தியும், பலிபீடமும் உள்ளன. கிழக்கு நோக்கிய சன்னதியில் மூலவர் மீனாட்சிசுந்தரேஸ்வரர் கருவறையில் உள்ளார். மூலவர் சன்னதிக்குச் சற்று முன்பாக இடப்புறத்தில் தெற்கு நோக்கிய மீனாட்சி அம்மன் சன்னதி உள்ளது. அம்மன் சன்னதியின் கருவறைடன் கூடிய விமானம் கருங்கல் கட்டுமானப் பணியுடன் மிகவும் அழகாகக் காட்சியளிக்கிறது.
# மேலப்பழுவூர் மீனாட்சிசுந்தரேஸ்வரர் கோயில்

## திருச்சுற்று

திருச்சுற்றில் ஊர்த்துவ தாண்டவர், அகோரவீரபத்திரர், பிராமி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டி ஆகியோர் ஒரு சன்னதியில் உள்ளனர். அடுத்து தேவிகோட்டை கருமாரியம்மன் சன்னதி உள்ளது. தொடர்ந்து கடன் நிவர்த்தி விநாயகர், வள்ளி தெய்வானையுடன் கூடிய சுப்பிரமணியர், கஜலட்சுமி, ஜேஷ்டாதேவி ஆகியோருக்கான தனித்தனி சன்னதிகள் காணப்படுகின்றன. மூலவர் கருவறையில் கோஷ்டத்தில் தட்சிணாமூர்த்தி உள்ளார். திருச்சுற்றில் சண்டிகேஸ்வரர் சன்னதி உள்ளது.
# மேலப்பழுவூர் மீனாட்சிசுந்தரேஸ்வரர் கோயில்

## குடமுழுக்கு

இக்கோயிலின் குடமுழுக்கு 9 செப்டம்பர் 2015 அன்று நடைபெற்றது.
# ராஸ்பெரி

**ராசுபெரி** (*Raspberry*) ரூபசு பேரினம், ரோசா குடும்பத்தைச் சேர்ந்த ஒரு உண்ணத்தகுந்த பழமாகும். இவற்றில் பெரும்பாலானவை துணைப்பேரினம் இதியோபதுசில் உள்ளடங்கியவையாகும். ராசுபெரி ஒரு முக்கியமாகப் பயிர் செய்யப்படும் வணிக பழவகையாகும், இவை பரவலாக உலகின் அனைத்து மிதவெப்ப பகுதிகளிலும் வளர்க்கப்படுகின்றன. பெரும்பாலான நவீன சிவப்பு ராசுபெரிகள் ர.இதியஸ் மற்றும் ர.இசுதிரிகோசுசில் இருந்து கலப்பினம் செய்யப்பட்டவையாகும். இவை விரைவான உறைந்த பழம், கூழ், சாறு, அல்லது உலர்ந்த பழங்கள் போன்றவையாக உபயோகப்படுத்தபடுகின்றன.
# ராஸ்பெரி

## வணிக ரீதியான உற்பத்தி

| ராசுபெரி தயாரிப்பாளர்கள் ஆயிரம் கிலோக்களில் |  |  |  |  |
| --- | --- | --- | --- | --- |
| 125,000 | 27% | 140,000 | 26% |  |
| 92,864 | 20% | 117,995 | 22% |  |
| 83,870 | 18% | 89,602 | 16% |  |
| 36,741 | 8% | 48,948 | 9% |  |
| 25,700 | 5% | 28,100 | 5% |  |
| 14,343 | 3% | 21,468 | 4% |  |
| 17,000 | 4% | 16,761 | 3% |  |
| 11,864 | 3% | 12,285 | 2% |  |
| 10,100 | 2% | 11,000 | 2% |  |
| 9,226 | 2% | 9,559 | 2% |  |
| மொத்தம் | align= 471,322 | align=100% | align=543,421 | align=100% |
| <><small>Source: UN FAOSTAT&nbsp;</small></> | } |  |  |  |  
<div>  
</div>
# திருவாரூர் திலகம்

**பி. ஆர். திலகம் (**P. R. Thilagam) பிரபலமாக **திருவாரூர் திலகம்** என்றும் அறியப்படும் இவர் ஓர் இந்திய இசையமைப்பாளரும், பாடகருமாவார். மேலும், இவர் இந்திய மாநிலமான தமிழ்நாட்டின் பாரம்பரிய குறவஞ்சி என்ற பிரபலமான நாட்டிய நாடக வடிவத்தின் நிபுணருமாவார். திருவாரூர் தியாகராஜா கோயிலில் வழிபாட்டிற்காக அர்ப்பணிக்கப்பட்ட பெண்களின் ஒரு பிரிவான இசை வேளாளர் சமூகத்தைச் சேர்ந்த கொண்டி பாரம்பரியத்தைச் சேர்ந்தவராவார்.  
திலகம் 1926 ஆம் ஆண்டில் தியாகராஜர் கோயிலுக்கு பிரபலமான தமிழ்நாட்டிலிலுள்ள திருவாரூரில் பிறந்தார். கொண்டி தேவதாசிகளில் கடைசி ஒருவராக, நடனக் கலைஞர்களின் குடும்பத்தில் பிறந்தார். நடன நாடகத்தின் குறிப்பிடத்தக்க கலைஞராக இருந்த இவரது பாட்டி கமலாம்பாளிடமிருந்து குறவஞ்சியைக் கற்றுக் கொண்டார். பின்னர், இவர் பொது நிகழ்ச்சிகளை நிகழ்த்தத் தொடங்கினார். இந்தியாவிலும் வெளிநாட்டிலும் பல கட்டங்களில் குறவஞ்சியை நிகழ்த்தியுள்ளார். இவர் 1997 இசை சங்கீத நாடக அகாதமி விருதைப் பெற்றுள்ளார். கலைத்துறையில் இவர் செய்த பங்களிப்புக்காக இந்திய அரசு 2007 ஆம் ஆண்டில் இந்திய குடிமகனின் நான்காவது உயர்ந்த விருதான பத்மஸ்ரீ விருதினை வழங்கி கௌரவித்தது. இவரது நிகழ்ச்சியை இந்திரா காந்தி தேசிய கலை மையம் கானொளிக் காட்சியாக ஆவணப்படுத்தியுள்ளது.
# தாம்பரம் லலிதா

**தாம்பரம் லலிதா** (*Tambaram Lalitha*) என்று அறியப்பட்ட **தாம்பரம் என். லலிதா** தமிழ் நாடக, திரைப்பட நடிகை ஆவார். கதைத் தலைவியாகவும், துணைக் கதைப்பாத்திரங்களிலும் மொத்தமாக 100 திரைப்படங்களுக்கு மேலாக நடித்துள்ளார்.
# தாம்பரம் லலிதா

## முன் வாழ்கை

திருவரங்கம்தான் லலிதாவின் சொந்த ஊராகும். திருவரங்கம் கோபாலய்யர் காமாட்சி இணையரின் இரு மகள்களில் லலிதா இளையவர். கோபாலய்யர் காவல் நிலையத்தில் எழுத்தராக பணிபுரிந்துவந்தார். கோபாலய்யர் திடீரென்று மறைந்ததால் உறவினர்களின் உதவியுடன் குடும்பம் சென்னை திருவல்லிக்கேணிக்கு குடிபெயர்ந்தது. நம்பிராஜன் நடிகர் குமரிமுத்துவின் அண்ணனாவார். ஒரு கட்டத்தில் வீட்டையும், சொத்துக்களையும் லலிதா இழந்தார். கணவரும் பிரிந்து சென்றார். அப்போது எம். ஆர். ராதா *இரத்தக் கண்ணீர்* நடகம் நடித்து பணம் வசூலித்து கொடுத்தார்.
# தாம்பரம் லலிதா

## நடித்த திரைப்படங்கள் (முழுமையான பட்டியலன்று)

1. டவுன் பஸ் (1955)
1. கோகிலவாணி (1956)
1. படித்த பெண் (1956)
1. தலை கொடுத்தான் தம்பி (1959) - இளவரசியாக நடித்தார்.
1. பாகப்பிரிவினை (1959) - அமுதா எனும் கதைப்பாத்திரம்.
1. மாமியார் மெச்சின மருமகள் (1959)
1. திலகம் (1960)
1. அமுதவல்லி (1959)
1. ஒரே வழி (1959)
1. சிவகெங்கைச் சீமை (1959)
1. சகோதரி (1959) - தங்கம் எனும் கதைப்பாத்திரம்
1. வீரபாண்டிய கட்டபொம்மன் (1959) - வள்ளி எனும் கதைப்பாத்திரம்
1. ஆளுக்கொரு வீடு (1960)
1. சவுக்கடி சந்திரகாந்தா (1960)
1. மீண்ட சொர்க்கம் (1960) - கதைத் தலைவனின் மனைவியாக நடித்தார்.
1. தெய்வப்பிறவி (1960)
1. கப்பலோட்டிய தமிழன் (1961)
1. கொங்கு நாட்டு தங்கம் (1961)
1. வழிகாட்டி (1965)
1. நீலகிரி எக்ஸ்பிரஸ் (1968) - கீதாவின் அன்னை எனும் கதைப்பாத்திரம்
1. பொண்ணு மாப்பிள்ளை (1969)
1. கருந்தேள் கண்ணாயிரம் (1972)
1. மஞ்சள் குங்குமம் (1973)
1. அந்தரங்கம் (1975)
1. பசி (1979) - வள்ளியம்மா எனும் கதைப்பாத்திரம்
1. ஞானக்குழந்தை (1979)
# அக்ரைலோயில் குளோரைடு

**அக்ரைலோயில் குளோரைடு** *(Acryloyl chloride)* C<sub>3</sub>H<sub>3</sub>C<sub>lO</sub> என்ற வேதியியல் வாய்ப்பாடு கொண்ட ஒரு வேதிச் சேர்மம் ஆகும். 2-புரொபினோயில் குளோரைடு அல்லது அக்ரைலிக் அமிலக் குளோரைடு என்ற பெயர்களாலும் அழைக்கப்படும் இச்சேர்மம் தெளிவான இளமஞ்சள் நிறத்துடன் காணப்படுகிறது. கடும் காரச்சுவையுடன் எளிதில் தீப்பற்றி எரியக்கூடிய நீர்மமான இச்சேர்மம் அமிலக் குளோரைடுகள் வகை சேர்மமாக வகைப்படுத்தப்பட்டுள்ளது. அக்ரைலிக் அமிலத்தில் இருந்து வருவிக்கப்பட்டு தயாரிக்கப்படுகிறது .
# அக்ரைலோயில் குளோரைடு

## தயாரிப்பு

அக்ரைலிக் அமிலத்துடன் பென்சாயில் குளோரைடு அல்லது தயோனைல் குளோரைடுடன் சேர்த்து வினைபுரியச் செய்வதன் மூலம் அக்ரைலோயில் குளோரைடைத் தயாரிக்கலாம். அக்ரைலோயில் குளோரைடு ஒளித்தூண்டு பலபடியாதல் வினைக்கு உட்படாமல் தடுப்பதற்காக வினைபடுபொருட்களுடன் சிறிதளவு ஐதரோகுயினோன் சேர்க்கப்படுகிறது.
# அக்ரைலோயில் குளோரைடு

## வினைகள்

அமிலக் குளோரைடுகள் ஈடுபடும் அனைத்து பொதுவான வினைகளிலும் அக்ரைலோயில் குளோரைடு பங்கேற்கிறது. தண்ணீருடன் தீவிரமாக வினைபுரிந்து அக்ரைலிக் அமிலத்தைத் தருகிறது. கார்பாக்சிலிக் அமில சோடியம் உப்புகளுடன் வினைபுரிந்து நீரிலிகளை உருவாக்குகிறது.
# அக்ரைலோயில் குளோரைடு

## பயன்கள்

பொதுவாகக் கரிமத் தொகுப்பு வினைகளில் ஒரு சேர்மத்தில், அக்ரைலிக் பகுதியை அறிமுகப்படுத்தும் வினைகளில் அக்ரைலோயில் குளோரைடு பயன்படுத்தப்படுகிறது.
# கீழையூர் இரட்டைக் கோயில்கள்

**கீழையூர் இரட்டைக் கோயில்கள்** (*Twin Temples, Keezhaiyur*) என்பது தமிழ்நாடு மாநிலத்தில் அரியலூர் மாவட்டத்தின் கீழையூர் புறநகர்ப் பகுதியில் ஒரே இடத்தில் அமைந்துள்ள இரு சிவன் கோயில்களாகும். கீழையூர், சோழ மன்னர்களின் சிற்றரசர்களாகிய பழுவேட்டரையர்களின் தலைநகரான பழுவூரின் ஒரு பகுதியாக அமையும்.
# கீழையூர் இரட்டைக் கோயில்கள்

## அமைவிடம்

திருச்சியிலிருந்து அரியலூர் அல்லது ஜெயங்கொண்டம் செல்லும் சாலையில், அரியலூர் மாவட்டத்தில் அரியலூர் வட்டத்தில் தஞ்சாவூரிலிருந்து 35 கி.மீ. வடக்கிலும், அரியலூரிலிருந்து 15 கி.மீ. தொலைவிலும் உள்ள கீழையூர் மேலப்பழுவூருக்கு சற்று முன்பாக அமைந்துள்ளது. அவ்வூரில் இக்கோயில்கள் அமைந்துள்ளன.
# கீழையூர் இரட்டைக் கோயில்கள்

## அமைப்பு

மேற்கு நோக்கிய நிலையில் இக்கோயில்களின் முதன்மை நுழைவாயில் உள்ளது. தென்மேற்கு திசையையொட்டி ராஜகோபுரம் உள்ளது. ராஜகோபுரத்தின் வெளிப்புறம் இரு புறத்திலும் துவாரபாலகர்கள் உள்ளனர். அவனி கந்தர்வ ஈசுவர கிருகம் என்றழைக்கப்படுகின்ற இக்கோயில்களின் வட புறத்தில் உள்ள கோயில் வடவாயில் ஸ்ரீகோயில் (சோழிச்சரம்) என்று அழைக்கப்படுகிறது. தென் புறத்தில் உள்ள கோயில் தென்வாயில் ஸ்ரீகோயில் (அகத்தீசுவரம்) என்று அழைக்கப்படுகிறது. பழுவேட்டரையர்கள் சிற்றசர்களில் குமரன்கண்டன் மற்றும் குமரன்மறவன் காலத்தில் இக்கோயில்கள் கட்டப்பட்டன. (கி.பி. 9ஆம் நூற்றாண்டு). இக்கோயில் வளாகத்தில் இரண்டு சிவன் கோயில்களுடன் சில பரிவாரக் கோயில்களும் காணப்படுகின்றன.
# கீழையூர் இரட்டைக் கோயில்கள்

## மூலவர்

ஒரு கோயிலுக்கு மூலவரான இறைவன் அகஸ்தீஸ்வரர் இறைவி அபிதகுஜாம்பிகை தனித்தனிச் சன்னதிகளில் உள்ளனர். மற்றொரு கோயிலுக்கு மூலவரான சோழீஸ்வரர் சன்னதியில் இறைவி மனோன்மணி உள்ளார்.
# கீழையூர் இரட்டைக் கோயில்கள்

## சிறப்பு

சிற்பக்கலையின் எடுத்துக்காட்டாக இரட்டைக்கோயில்களைக் கூறலாம். தாராசுரம் ஐராவதேசுவரர் கோயில், புள்ளமங்கை ஆலந்துறைநாதர் கோயில், கொடும்பாளூர் மூவர் கோயில் உள்ளிட்ட பல கோயில்களை இக்கோயில்கள் நினைவுபடுத்துகின்றன. நுட்பமான சிற்பங்கள், அழகான நந்திகள், நேர்த்தியான கருவறைகள், அழகான மண்டபங்கள், சிம்மத்தூண்கள், விமானங்கள் என்ற நிலையில் ஒவ்வொன்றும் தனித்த கூறுகளைக் கொண்டு அமைந்துள்ளது.
# மூலைவிட்ட அணி

நேரியல் இயற்கணிதத்தில் **மூலைவிட்ட அணி** (*diagonal matrix*) என்பது முதன்மை மூலைவிட்ட உறுப்புகள் தவிர்த்த ஏனைய உறுப்புகளைப் பூச்சியமாகக் கொண்ட அணியாகும். முதன்மை மூலைவிட்ட உறுப்புகள் பூச்சியமாகவோ அல்லது பூச்சியமற்றதாகவோ இருக்கலாம். பொதுவாக ஒரு மூலைவிட்ட அணி சதுர அணியாக இருக்கும்.  
என்ற *n* x *n* சதுர அணியானது மூலைவிட்ட அணியாக இருந்தால்:
:<math>d_{i,j} = 0 \text{ if } i \ne j\ \forall i,j \in \{1, 2, \ldots, n\}</math>  
எடுத்துக்காட்டு:
:<math>\begin{bmatrix}
1 & 0 & 0\\
0 & 4 & 0\\
0 & 0 & -2\end{bmatrix}</math>  
மூலைவிட்ட அணி என்பது செவ்வக மூலைவிட்ட அணியையும் குறிக்கலாம். அதாவது *d*<sub>*i*,*i*</sub> உறுப்புகள் தவிர பிற உறுப்புகளைப் பூச்சியமாகக் கொண்ட *m* x *n* அணியையும் மூலைவிட்ட அணி எனலாம்.  
எடுத்துக்காட்டு:
:<math>\begin{bmatrix}
1 & 0 & 0\\
0 & 4 & 0\\
0 & 0 & -3\\
0 & 0 & 0\\
\end{bmatrix}</math> அல்லது <math>\begin{bmatrix}
1 & 0 & 0 & 0 & 0\\
0 & 4 & 0& 0 & 0\\
0 & 0 & -3& 0 & 0\end{bmatrix}</math>  
எனினும் இக்கட்டுரையில் சதுர மூலைவிட்ட அணிகளே கையாளப்படுகின்றன.
ஒவ்வொரு சதுர மூலைவிட்ட அணியும் சமச்சீர் அணியாக இருக்கும். மேலும் அதன் உறுப்புகள் மெய்யெண் மற்றும் சிக்கலெண் களங்களிலிருந்து எடுக்கப்பட்டிருந்தால் அந்த மூலைவிட்ட அணி இயல்நிலை அணியாகவும் இருக்கும். மூலைவிட்ட அணியை கீழ் மற்றும் மேல் முக்கோண அணியாக அமையும் அணியாகவும் வரையறுக்கலாம். முற்றொருமை அணியும் (*I*<sub>*n*</sub>) சதுர சூனிய அணிகளும் மூலைவிட்ட அணிகளாகும். முதலாம் வரிசை அணிகள் எப்பொழுதும் மூலைவிட்ட அணிகளாகும்.
# மூலைவிட்ட அணி

## திசையிலி அணி

முதன்மை மூலைவிட்ட உறுப்புகள் அனைத்தும் சமமானதாகக் கொண்ட மூலைவிட்ட அணியானது திசையிலி அணி (*scalar matrix*) எனப்படும். முற்றொருமை அணி *I* இன் திசையிலிப் பெருக்கல் *&lambda;I* ஆக ஒரு திசையிலி அணி இருக்கும்.  
திசையிலி அணியின் எடுத்துக்காட்டு:
:<math>
\begin{bmatrix}
\lambda & 0 & 0 \\
0 & \lambda & 0 \\
0 & 0 & \lambda
\end{bmatrix} \equiv \lambda \boldsymbol{I}_3
</math>
# மூலைவிட்ட அணி

## அணிச் செயல்கள்

மூலைவிட்ட அணிகளைக் கூட்டுவதும் பெருக்குவதும் மிகவும் எளியது. ஒரு மூலைவிட்ட அணியின் முதன்மை மூலைவிட்ட உறுப்புகள் (இடப்பக்க மேல்மூலையில் தொடங்கி) *a*<sub>1</sub>, ..., *a*<sub>*n*</sub> எனில், அவ்வணியை என எழுதிக்கொண்டு அணிச் செயல்களை மேற்கொள்ளலாம்.  
இரு மூலைவிட்ட அணிகளின் கூட்டல்:
: + =  
இரு மூலைவிட்ட அணிகளின் பெருக்கல்:
: &middot; = .  
மூலைவிட்ட அணியின் நேர்மாறு:
மூலைவிட்ட அணியின் முதன்மை மூலைவிட்ட உறுப்புகள் எல்லாம் பூச்சியமற்றவையாக இருந்தால், இருந்தால் மட்டுமே, அவ்வணி நேர்மாற்றத்தக்கதாகும்.  
மூலைவிட்ட அணி இல் *a*<sub>1</sub>, ..., *a*<sub>*n*</sub> அனைத்தும் பூச்சியமற்றவை எனில் அதன் நேர்மாறு:  
: = .
# மூலைவிட்ட அணி

## பிற பண்புகள்

- அணிக்கோவை மூலைவிட்ட அணி இன் அணிக்கோவையின் மதிப்பு *a*<sub>1</sub>...*a*<sub>*n*</sub> ஆகும்.
- ஒரு மூலைவிட்ட அணியின் சேர்ப்பு அணியும் ஒரு மூலைவிட்ட அணியாகும்.
- முக்கோண அணியாகவும் இயல்நிலை அணியாகவும் இருந்தால், இருந்தால் மட்டுமே, ஒரு சதுர அணி மூலைவிட்ட அணியாக இருக்கும்.
# காரைமகள்

**காரைமகள்** (1927-2006) என்பவர் தமிழ்க் கவிஞர், பெண்ணுரிமைச் சிந்தனையாளர், செயற்பாட்டாளர் ஆவார். இவருடைய இயற்பெயர் பிளான்சே சேழான் ஆகும். காரை மகள், தமிழ் மகள் என்ற புனை பெயர்களில் கட்டுரைகளும் கவிதைகளும் எழுதியவர்.
இந்தியாவில் புதுச்சேரி மாநிலத்தில் உள்ள காரைக்காலில் பிறந்தவர்.
# காரைமகள்

## பணிகள்

பாரதியாரின் கவிதைகளில் மிகுந்த ஆர்வமும் ஈடுபாடும் கொண்ட காரைமகள், காரைக்காலில் மாதர் சங்கம் ஒன்றை உருவாக்கி பெண் கல்வி, பெண்ணுரிமை, பெண்களிடையே புதுமை எண்ணங்கள், விழிப்புணர்வு ஆகியவற்றைப் பரப்பினார்.  
இவர் காரைக்காலில் தம் கணவர் ரோபோ சேழான் ஒத்துழைப்புடன் காரைக் கல்விக் கழகம் என்னும் அமைப்பை நிறுவி இலக்கியச் சொற்பொழிவுகளையும் கட்டுரைப் போட்டிகளையும் நடத்தினார்.  
கவிஞர் சுத்தானந்த பாரதியார், திரு. வி. கலியாணசுந்தரனார் போன்ற தமிழ் அறிஞர்களைக் காரைக் கல்விக் கழகத்தில் அழைத்துப் பேச வைத்தார்.  
காரை மகள் கவிதைகள் என்னும் ஒரு நூலை காரைமகளின் மகன் காரைமைந்தன் வெளியிட்டுள்ளார்.
# காரைமகள்

## சான்றாவணம்

இலட்சியப் பெண்டிர்- நூல் ஆசிரியர் தாயம்மாள் அறவாணன், தமிழ்க்கோட்டம் வெளியீடு,
அமைந்தகரை, சென்னை-600029
# தமிழ் பிறந்தநாள் பாடல்

**தமிழ் பிறந்தநாள் பாடல்** என்பது கவிஞர் அறிவுமதி எழுதி, அரோள் கரோலி இசையமைத்து, உத்ரா உன்னிகிருஷ்ணன் பாடி 2016 இல் வெளிவந்த ஒரு தமிழ்ப் பாடல் ஆகும். சிறுவர்கள் பிறந்தநாள் கொண்டாட்டங்களில் பரவலாகப் பாடப்படும் ஏப்பி பர்த்டே டூ யூ எனப்படும் ஆங்கிலப் பாடலுக்கு இணையாக இந்தப் பாடலை அறிவுமதி எழுதி பரவலாக்கி உள்ளார். இந்தப் பாடல் வட அமெரிக்கத் தமிழ்ச் சங்கப் பேரவையின் 2016 மாநாட்டில் அதிகாரபூர்வமாக வெளியிடப்பட்டது.
# வாணாசூரன்

**வாணாசூரன்** என்பவர் அரக்கர் குலத்தில் பிறந்த சிவபக்தன் ஆவார். இவர் சைவ தொன்மவியலின் படி கண்ணனின் சம்பந்தி.  
வாணாசூரன் காஞ்சிபுரம் வாணேசுடவரர் கோயிலில் வழிபட்டு கணங்களுக்கு தலைமையைப் பெற்றான் என்பது வரலாறு. வாணசூரனின் மகள் உசை என்பவளுக்கும் கிருஷ்ணனின் மகன் அநிருத்தனுக்கும் காதல் ஏற்பட்டது.  
வாணாசூரன் அதனை அறிந்து அநிருத்தனைச் சிறைப்பிடித்தான். மகனை மீட்க கண்ணன் வந்து வாணாசூரனுடன் சண்டையிட்டான். இதற்கிடையே சிவபெருமானும் அவர் மனைவி மற்றும் குழந்தைகளும் வாணாசூரன் வீட்டில் இருந்தமையால், கண்ணன் சிவபெருமானுடன் சண்டையிட்டார். அவ்வான சண்டையின் போது ஜ்வராபக்ன மூர்த்தி தோன்றினார்.
# உக்கோ டெய்மன்

**உக்கோ டெய்மன்** (*Hucho taime*, *Siberian taimen* அல்லது *Siberian salmon*) என்பது உலகின் நன்னீர் மீன்களில் பெரியது. இரண்டு மீட்டருக்கும் மேல் வளரக் கூடியது. பெரும்பான்மையான மீன்களின் நீளமானது, 70 முதல் 120 செ. மீ. ஆகும். இதன் எடையானது, 15-30 கி. கி. கொண்டதாகக் காணப்படுகிறது. மங்கோலியாவில் அதிகம் இருக்கிறது. ஏனெனில், அவர்கள் மதக்காரணங்களுக்காக மீன்கறியை அதிகம் உண்பதில்லை என்பதால் பெரிய மீன்கள் அங்கு அழியாமல் இருக்கிறது. **டைய்மன்** என்றே அதிகம் அழைக்கப்படுகிறது. 1943 ஆம் ஆண்டு இரசியாவில் 105 கிலோ கிராம் எடையும், 210 செ. மீ. நீளமும் உள்ள கண்டறியப்பட்ட இவ்வகை மீனே, இம்மீனினங்களில் பெரியது ஆகும். இந்த மீனினத்தின் வாழ்நாள் ஏறத்தாழ 55 வருடங்கள் ஆகும். இது மற்ற மீன் இனங்களை, உண்டு வாழும்(piscivores) இயல்புடையது.
# ஹிஜாப்

எனும் ஹிஜாப் அணிந்த துனீசிய நாட்டுப் பெண்]]  
**ஹிஜாப்** என்பது பாரம்பரியமாக முஸ்லிம் பெண்கள் தங்கள் குடும்பத்திற்கு வெளியே ஆண்களின் முன்னிலையில் அணியும் ஒரு முக்காடு ஆகும். ஹிஜாப் பொது வாழ்வில் உள்ள ஆண்கள் மத்தியில் பெண்களை பிரித்து பாதுகாக்கிறது. அது ஒரு மனோதத்துவ பரிமாணத்தை அர்த்தப்படுத்துகிறது.
ஹிஜாப் என்ற அரபு வார்த்தைக்கு திரை, தடுப்பு, மதில் என்று பல பொருட்கள் உண்டு.
# ஹிஜாப்

## ஹிஜாப் விதி

பெரும்பாலும் ஹிஜாப் அடக்கத்தின் சின்னம் ஆகும். இஸ்லாம் மற்றும் முஸ்லிம் உலக கலைக்களஞ்சியம் கூற்றின் படி ஹிஜாப் என்பது ஒரு தடுப்பு அல்லது கட்டுப்பாடு. இஸ்லாத்தில் ஹிஜாப் இருபாலருக்கும் உரியதாகும். ஆடையில் மட்டுமல்லாமல், பார்வை, செயல்கள், எண்ணங்களுக்கும் கட்டுப்பாடு ஆண், பெண் இருவருக்குமே பொதுவானது.
சில இஸ்லாமிய சட்ட அமைப்புகள் வரையரை படி முகம், முழங்கைகள், மற்றும் முழங்கால் தவிர அனைத்தையும் உள்ளடக்கும் ஆடை ஹிஜாப் ஆகும்.
# ஹிஜாப்

## ஹிஜாப் நாள்

உலக ஹிஜாப் நாள் பிப்ரவரி 1 ம் தேதி ஆகும். இதில் 140 நாடுகள் பங்கேற்கின்றன. இத்தினத்தை ஆரம்பித்தவர் நஜ்மா கான். முதல் ஹிஜாப் தினம் 2013 பிப்ரவரி 1 ஆம் தேதி கொண்டாடப்பட்டது.
# ஹிஜாப்

## இதனையும் காண்க

- புர்க்கா
- முக்காடு
# நாராயணன் சரோவர்

**நாராயணன் சரோவர்** அல்லது **நாராயணசர்** (*Narayan Sarovar or Narayansar*) இது இந்துக்கள் புனித யாத்திரை மேற்கொள்ளும் கோரி கிரீக் எனும் நாட்டுப்புறப் பகுதியில் அமைந்துள்ள ஒரு புனித ஏரியாகும். இந்தியாவின் குசராத்து மாநில இந்திய-பாக்கித்தான் எல்லையோர கட்ச் வளைகுடா பிராந்தியமான இது, கட்ச் மாவட்டம் லக்பத் வட்டத்திற்கு உட்பட்ட பகுதியாகும்.இதனருகில் குஹர் மோதி மற்றும் கோடேஷ்வர் கிராமங்கள் உள்ளது.
# கேரி கூப்பர்

**கேரி கூப்பர்** (*Gary Cooper*, மே 7, 1901 – மே 13, 1961) என்பவர் ஓர் அமெரிக்கத் திரைப்பட நடிகராவார். இவர் தனது இயல்பான நடிப்பிற்காக அறியப்படுகிறார். இவர் 1925 ஆம் ஆண்டு முதல் 1960 வரை, 35 ஆண்டுகள் திரைத் துறையில் நடித்தார். ஊமைப்படத்தின் இறுதி யுகத்திலும், ஹாலிவுட்டின் பொற்காலத்திலும் இவர் முக்கியமான நடிகராகக் கருதப்படுகிறார். இவரின் திரைத் தோற்றமானது ஆண்கள் மற்றும் பெண்கள் ஆகிய இருவராலும் ரசிக்கப்பட்டது. இவர் தான் ஏற்று நடித்த கதாப்பாத்திரத்தில் இயல்பான நடிப்பை வெளிப்படுத்தினார். இவர் தன் நடிப்பின் மூலம் அமெரிக்க நடிகர்களில் தனித்துவமான இடைத்தைப் பெற்றுள்ளார்.  
கூப்பர் தனது திரை வாழ்க்கையை துணைக் கதாப்பத்திர நடிகராகவும், சண்டைக் காட்சிகளில் நடிப்பவராகவும் துவங்கி, பின் முக்கியக் கதாப்பாத்திரங்களில் நடிக்கத் துவங்கினார். பின் நவீன கதாநாயகராக ஊமைப்படங்களில் நடித்தார். 1929ஆம் ஆண்டில் விர்ஜினீயன் எனும் பேசும் படத்தில் முக்கியக் கதாப்பாத்திரத்தில் நடித்தார். பின் 1930களில் திரைப்படம் மற்றும் நாடகத் திரைப்படங்களில் தன் கதாப்பத்திரத் தேர்வில் அதிக கவனம் செலுத்தினார். இதில் குறிப்பிடத்தக்கவையாக 1932இன் எ ஃபேர்வெல் டூ ஆர்ம்ஸ் மற்றும் 1935இன் தெ லைவ்ஸ் ஆஃப் எ பெங்கால் டேன்சர் ஆகியவற்றைக் குறிப்பிடலாம். இவரின் திரைக்காலங்களில் புதுவகையான நடிகர், சாதாரண மனிதர்களின் வாகையாளர் போன்ற கதாப்பாத்திரங்களைக் கொண்ட மிஸ்டர் டீட்ஸ் கோஸ் டூ டவுன் (1936). 1941 இல் மீட் ஜான் தோ , த பிரைட் ஆஃப் த யன்கீஸ், 1943இல் ஃபார் ஹூம் த பெல்ஸ் டோல்ஸ் ஆகிய திரைப்படங்களில் நடித்தார்.  
1933ஆம் ஆண்டில் அறிமுக நடிகையான நியூயார்க்கைச் சேர்ந்த வெரோனிகா பால்ஃப் என்பவரைத் திருமணம் புரிந்தார். இவர்களுக்கு ஒரு மகள் பிறந்தார். செர்ஜன்ட் யார்க் மற்றும் ஹை நூன் ஆகிய திரைப்படங்களில் நடித்ததற்காக அகாதமி விருதைப் பெற்றார். இவரின் தந்தை சார்லஸ் ஹென்றி கூப்பர், தாய் அலைஸ். இவரின் தந்தை பெட்ஃபோர்ட்ஷைரிலுள்ள ஹாக்டன் ரெஜிசிலிருந்து புலம்பெயர்ந்த வழக்கறிஞராக இருந்தார். பின் மொண்ட்டானா உயர்நீதி மன்ற நீதிபதியாக இருந்தார். இவரின் தாய் கில்லின்ஹாம் , கென்ன்டிலிருந்து புலம்பெயர்ந்து சார்லசை திருமணம் புரிந்தார். 1906 ஆம் ஆண்டில் சார்லஸ் மிசோரி ஆற்றங்கரையோரத்தில் வடக்கு ஹெலேனாவில் 600 ஏக்கர் திறந்தவெளிக் கால்நடைப்பண்ணையை விலைகு வாங்கினார். ஃபிராங்க் மற்றும் அவனது மூத்த சகோதரான ஆர்தரும் அவர்களின் கோடைகால விடுமுறையினை அங்கு சென்று குதிரையேற்றம் செய்தல், வேட்டையாடுதல், மீன் பிடித்தல் போன்ற பொழுதுபோக்குகளில் ஈடுபட்டனர். கூப்பர் ஹெலேனாவில் உள்ள சென்ட்ரல் கிரேடு பள்ளியில் பயின்றார்.  
அலைஸ் தனது மகனுக்கு ஆங்கிலக்கல்வி வேண்டுமென நினைத்தார். எனவே அவர் தனது மகனை இங்கிலாந்திலுள்ள டன்ஸ்டபிலுள்ள கிராமர் பள்ளியில் சேர்த்தார் அங்கு கேரி கூப்பர் தனது பரம்பரை வீட்டில் உறவினர்களான வில்லியம், எமிலி பார்டன் ஆகியோருடன் தங்கினார்.  
கூப்பர், இலத்தீன், பிரஞ்சு, மற்றும் ஆங்கிலம் போன்ற மொழிகளைக் கற்றார்.
# உத்ரா உன்னிகிருஷ்ணன்

**உத்ரா உன்னிகிருஷ்ணன்** (*Uthara Unnikrishnan*, பி: 2004) ஒரு இந்தியத் திரைப்படப் பின்னணிப் பாடகர். 2015 ஆண்டு, சிறந்த பெண் பின்னணிப் பாடகருக்கான தேசியத் திரைப்பட விருது பெற்றவர் இவ்விருது 2014 ஆம் ஆண்டில் ஏ. எல். விஜய் இயக்கத்தில் வெளியான *சைவம்* தமிழ்த் திரைப்படத்தில் இவர் பாடிய "அழகு"... பாடலுக்காக இவருக்கு வழங்கப்பட்டது. இப்பாடலை இவர் பாடிப் பதிவுசெய்யப்பட்டபோது இவரது வயது எட்டாகும். சிறந்த பெண் பின்னணிப் பாடகருக்கான தேசியத் திரைப்பட விருதினைத் தனது 10 ஆவது வயதில் பெற்ற உத்ரா உன்னிகிருஷ்ணன், இவ்விருதினைப் பெற்ற இளம்பாடகர் என்ற பெருமைக்கும் உரியவரானார்.
# உத்ரா உன்னிகிருஷ்ணன்

## வாழ்க்கைக் குறிப்பு

உத்ரா உன்னிக்கிருஷ்ணனின் பெற்றோர் கருநாடக இசைப் பாடகர் பி. உன்னிகிருஷ்ணன் மற்றும் பரத நாட்டியக் கலைஞர் பிரியா உன்னிகிருஷ்ணன் ஆவர். இவரது தந்தை உன்னிக்கிருஷ்ணன் பலமுறை சிறந்த ஆண் பின்னணிப் பாடகருக்கான தேசியத் திரைப்பட விருது பெற்றவராவார். முதன்முதலாக 1995 இல் அவரது அறிமுகத் திரைப்பாடல்களான "என்னவளே அடி என்னவளே", "உயிரும் நீயே" ஆகியவற்றுக்காக சிறந்த ஆண் பின்னணிப் பாடகருக்கான தேசியத் திரைப்பட விருது பெற்றார்.
# குளோரோபார்மிக் அமிலம்

**குளோரோபார்மிக் அமிலம்** *(Chloroformic acid)* ClCO<sub>2</sub>H என்ற வேதியியல் வாய்ப்பாடு கொண்ட நிலைப்புத்தன்மையற்ற ஒரு வேதிச் சேர்மம் ஆகும். கார்பானிக் அமிலத்தினுடைய ஒற்றை அசைல் ஆலைடு வழிப்பொருள் என்று இச்சேர்மம் வகைப்படுத்தப்படுகிறது. பாசுசீன் ஒர் இரட்டை அசைல் ஆலைடு வழிப்பொருளாகும். பார்மிக் அமிலத்தின் கட்டமைப்புடன் குளோரோபார்மிக் அமிலத்தின் கட்டமைப்பும் ஒத்திருக்கிறது. பார்மிக் அமிலத்தின் அமைப்பில் காணப்படும் ஐதரசன் அணுக்களுக்குப் பதிலாக இச்சேர்மத்தில் குளோரின் அணுக்கள் இடம் பெற்றுள்ளன. பெயரளவில் குளோரோஃபார்ம் சேர்மத்துடன் ஒன்றுபட்டிருந்தாலும் குளோரோபார்மிக் அமிலம் முற்றிலும் வேறுபட்டதாகும்.  
வேதிவினைகளைப் பொருத்த அளவில் குளோரோபார்மிக் அமிலம் தன்னளவில் மிகுந்த நிலைப்புத்தன்மையற்று காணப்படுகிறது. இருப்பினும் இக்கார்பாக்சிலிக் அமிலத்தினுடைய எசுத்தர்கள் நிலைப்புத்தன்மை கொண்டிருக்கின்றன. மேலும் இக்குளோரோபார்மேட்டுகள் கரிம வேதியியலில் முக்கியமான வினையாக்கிகளாக உள்ளன. பெப்டைடு தயாரிக்கும் தொகுப்பு வினையில் பயன்படும் கலப்பு கார்பாக்சிலிக் அமில நீரிலிகளைத் தயாரிக்க இவை பயன்படுத்தப்படுகின்றன. தொடர்புடைய மற்ற ஐதரோகார்பன்களைப் போலவே இச்சேர்மமும் திறன்மிக்க ஒரு ஆல்கைலேற்றும் முகவராகச் செயல்படுகிறது.  
4-நைட்ரோபீனைல் குளோரோபார்மேட்டு, புளோரெத்தில்மெத்திலாக்சிகார்பனைல்குளோரைடு, பென்சைல்குளோரோபார்மேட்டு, எத்தில்குளோரோபார்மேட்டு போன்றவை சில முக்கியமான குளோரோபார்மேட்டு எசுத்தர்களாகும்.
# ஹென்றி ஃபோன்டா

**ஹென்றி ஜெய்னஸ் ஃபோன்டா** (மே 16, 1905 – ஆகத்து 12, 1982) ஐம்பது ஆண்டுகள் திரைவாழ்க்கை கொண்ட ஒரு பிரபல திரைப்பட நடிகராவார். இவர் ஒரு பிராட்வே நடிகராகத் தன் திரைவாழ்க்கையைத் தொடங்கினார். *தி ஆக்ஸ்போ இன்சிடன்ட்*, *மிஸ்டர் ராபர்ட்ஸ்*, *12 ஆங்க்ரி மென்*, செர்ஜியோ லியோனின் *ஒன்ஸ் அப்பான் எ டைம் இன் தி வெஸ்ட்*, *யுவர்ஸ், மைன் அன்ட் அவர்ஸ்* மற்றும் சிறந்த நடிகருக்கான ஆஸ்கர் விருது பெற்ற *ஆன் கோல்டன் பான்ட்* போன்றவை அவர் நடித்த படங்களுள் சிலவாகும். மகள் ஜேன் ஃபோன்டா, மகன் பீட்டர் ஃபோன்டா, பேத்தி பிரிட்ஜட் ஃபோன்டா மற்றும் பேரன் டிராய் கேரிட்டி உள்ளிட்டோரும் நடிகர்களாவர். 1999ல் அமெரிக்க திரைப்பட நிறுவனம் (ஏ.எப்.ஐ) இவரை 6 ஆவது சிறந்த நடிகராக அறிவித்தது.
# சிறந்த பின்னணிப் பாடகிக்கான தேசிய திரைப்பட விருது

**சிறந்த பெண் பின்னணிப் பாடகருக்கான தேசியத் திரைப்பட விருது** (*National Film Award for Best Female Playback Singer*) 1968 முதல், ஒவ்வொரு ஆண்டும் இந்திய தேசியத் திரைப்பட விருதுகள் விழாவில் அந்தந்த ஆண்டில் வெளிவந்த இந்தியத் திரைப்படங்களில் பின்னணி பாடிய பெண் பாடகர்களில் சிறந்தவரைத் தேர்ந்தெடுத்து வழங்கி சிறப்பிக்கப்படுகிறது.  
இவ்விருதில்,1974 ஆம் ஆண்டுவரை ஒரு நினைவுத் தட்டும் சான்றிதழும் அளிக்கப்பட்டு வந்தது. 1975 இலிருந்து வெள்ளித் தாமரையும் சான்றிதழும், 2013 ஆம் ஆண்டில் 61 ஆவது விழாவில் பணப் பரிசும் அளிக்கப்படுகிறது இவ்விருதுபெற்ற முதல் பாடகர் பி. சுசீலா ஆவார். உயர்ந்த மனிதன் தமிழ்த் திரைப்படத்தில் பி. சுசீலா பாடிய *நாளை இந்த நேரம் பார்த்து ஓடிவா நிலா...,* என்ற பாடலுக்காக 16 ஆவது தேசியத் திரைப்பட விருதுகள் விழாவில் அவருக்கு இவ்விருது வழங்கப்பட்டது. இவ்விருதினை அதிகமுறை பெற்றவர்களில் பின்னணிப் பாடகர் சித்ரா (ஆறு முறை) முன்னணியில் உள்ளார். இரண்டாவது நிலையில் உள்ளவர் ஐந்து முறை விருதுபெற்றப் பாடகர் பி. சுசீலா. 2013 ஆம் ஆண்டு நிலவரப்படி, எஸ். ஜானகி, சிரேயா கோசல் இருவரும் நான்குமுறையும்,லதா மங்கேஷ்கர், வாணி ஜெயராம் இருவரும் மூன்று முறையும் இவ்விருது பெற்றுள்ளனர். ஆஷா போஸ்லே, ஆல்கா யாக்னிக், ஆரத்தி அங்காலிகர் (Arati Ankalikar-Tikekar) மூவரும் இருமுறை இவ்விருது பெற்றுள்ளனர். மூன்று வெவ்வேறு மொழிப்பாடல்களைப் பாடி இவ்விருதினைப் பெற்றவர்கள் எஸ். ஜானகி, சித்ரா, சிரேயா கோசல் ஆவர். ஒரே ஆண்டில் இரு வெவ்வேறு மொழிகளில் பாடிய இரு வெவ்வேறு பாடல்களுக்காக இவ்விருதினைப் பெற்ற ஒரே பாடகர் சிரேயா கோசல் மட்டுமே ஆவார். உத்ரா உன்னிகிருஷ்ணன்தான் (10 வயதில்) இவ்விருதினைப் பெற்ற இளம் பாடகர். ஏ. எல். விஜய் இயக்கத்தில் வெளியான *சைவம்* தமிழ்த் திரைப்படத்தில் இவர் பாடிய "அழகு"... பாடலுக்காக இவருக்கு வழங்கப்பட்டது. 1973 ஆண்டுக்கு இவ்விருது எவருக்கும் வழங்கப்படவில்லை.
# மாமியார் மெச்சின மருமகள்

***மாமியார் மெச்சின மருமகள்*** ஒரு இந்திய தமிழ் திரைப்படமாகும். 1959-ஆம் ஆண்டு கிருஷ்ணன்-பஞ்சு இயக்கத்தில் வெளியான இப்படத்தில் எஸ். எஸ். ராஜேந்திரன், எம். என். ராஜம், ஜி. வரலட்சுமி ஆகியோர் முக்கிய பாத்திரங்களில் நடித்துள்ளனர்.
# மாமியார் மெச்சின மருமகள்

## கதைச்சுருக்கம்

வரலட்சுமி ஒரு பணக்காரப் பெண்மணி. அவருக்குக் குழந்தைகள் இல்லை. தனது மருமகன் எஸ். எஸ். ராஜேந்திரனை தன் மகனாக வளர்த்து வருகிறார். மகனுக்குத் திருமணம் செய்து வைத்து ஒரு பேரப்பிள்ளையைக் காணவேண்டும் என்பது வரலட்சுமியின் ஆசை. எஸ். எஸ். ஆர். ஏழைப்பெண்ணான எம். என். ராஜத்தைக் காதலிக்கிறார். ஆனால் வரலட்சுமி அவர்கள் திருமணம் செய்வதை விரும்பவில்லை. அன்னையின் விருப்பத்தை மீறி எஸ். எஸ். ஆர். ராஜத்தைத் திருமணம் செய்கிறார். வரலட்சுமி இருவரையும் வீட்டை விட்டுத் துரத்தி விடுகிறார்.  
பின்னர் எம். என். ராஜம் ஒரு குழந்தையைப் பெற்றெடுக்கிறார். எப்படி வரலட்சுமியின் அன்பை மீண்டும் வென்றெடுத்து குடும்பம் மீண்டும் ஒன்றாகி மகிழ்ச்சியான வாழ்வுக்குத் திரும்புகிறார்கள் என்பதே படத்தின் மீதிக் கதை.